Riiast on üha ilmsemalt saamas kogu Baltikumi pealinn. Osalt õigustab seda ajalugugi - oli ju Riia omal ajal ka Lõuna-Eesti ehk Põhja-Liivimaa  pealinn, samal ajal kui Tallinn oli pealinnaks vaid Põhja-Eestile, Eestimaa kubermangule. Nüüd on ajad muutunud, riigipiirid kulgevad teisiti ning jagavad sõbralikult meie vahel Valga/Valka linna. Riia mõju pole aga mitte kitsenenud, vaid laienenud: teist on saanud Baltikumi õhuvärav ja saamas Via Baltica keskne sõlm.